আগেও একাধিকবার বিষয়টি আলোচনা করা হয়েছে। কোন নতুন লেখা সাবমিট হওয়ার পর (মুক্তাঙ্গন এর) মডারেশন টিম সেটি আর কোথাও ছাপানো হয়েছে কিনা সে জাতীয় বিব্রতকর গোয়েন্দাগিরি করা থেকে নিজেদের বিরত রাখতে চায়। লেখকদের ব্যক্তিগত দায়িত্ববোধ এর প্রতি শ্রদ্ধা থেকেই এই চর্চার উৎপত্তি। এর পরও যদি এভাবে পূর্বে প্রকাশিত পোস্টের ব্যাপারে কোন ধরণের ঘোষণা না দিয়ে পোস্ট সাবমিট করা হতে থাকে, তাহলে ক্ষতিগ্রস্ত হবেন এখানকার অন্যান্য সকল লেখকবৃন্দ। কারণ, তখন বাধ্য হয়েই মডারেশন টিমকে প্রতিটি পোস্ট অনুমোদনের আগে পুরো ইন্টারনেট খুঁজে বেড়াতে হবে, যা পোস্ট-লেখকের জন্য যতোটা, মডারেশন টিম এবং এখানকার বাকি সব ব্লগারের জন্যও ঠিক ততোটাই বিব্রতকর এবং কালক্ষেপী হয়ে উঠবে।